Rowohlt Verlag

La eldonejo Rowohlt Verlag  estas renoma germanlingva libroeldonejo pri beletraj, fikciaj verkaĵoj.

 Skiza eldoneja historio  
La eldonejon en 1908 en Lepsiko fondis Ernst Rowohlt (1887-1960). Ekde la fondiĝo en 1908 ĝis la jaro 1914 la eldonejo jam havis kontraktojn pri eldonado de la verkaĵoj interalie de Johannes R. Becher, Max Brod, Georg Heym, Franz Kafka, Herbert Eulenberg kaj Max Dauthendey. La Unua Mondmilito ĉesigis la eldonajon, en februaro 1919 la firmao reekaktivis, nun en Berlino. En la 1920-aj jaroj, plurvolumaj eldonoj de Honoré de Balzac kaj Giacomo Casanova en germanlingvaj literaturaj tradukoj estis publikigitaj. Emil Ludwig fariĝis aparte sukcesa eldoneja aŭtoro dum tiuj jaroj. La semajna revuo «Die literarische Welt» ("la literatura mondo") unue eldoniĝis en 1925, kaj Joachim Ringelnatz eldonis ĉiujn siajn poeziajn kaj prozajn volumojn ĉe Rowohlt ekde ĉ. 1925 ĝis sia morto en 1934. La eldonejo iom post iom malkovris usonajn aŭtorojn por sia eldonejo kaj komencis inkluzivi librojn de Sinclair Lewis kaj Ernest Hemingway en sian katalogon. Aliaj konataj eldonejaj aŭtoroj estis Kurt Tucholsky, Robert Musil kaj Leo Slezak.

Post la nazia potencopreno en Germanio en 1933, 50 procentaĵoj de la eldonejaj libroj estis konfiskitaj, bruligitaj kaj malpermesitaj. La publikigo de verkaĵo de la juda literatursciencisto Bruno Adler sub la pseŭdonimo Urban Roedl en 1938 kondukis al la malpermeso de Ernst Rowohlt praktiki sian profesion, ĉar li estis akuzita pri kaŝa laborigo kaj subteno de judaj aŭtoroj. Sekve, Rowohlt kaj lia familio elmigris al Brazilo en februaro 1939.

Post la fino de la Dua Mondmilito, la 9-an de novembro 1945 Heinrich Maria Ledig-Rowohlt, la plej aĝa filo de Rowohlt, ricevis eldonpermeson de la usonaj okupaciaj fortoj por remalfermi la firmaon en Stutgarto. La familio do revenis el Brazilo al la detruita Germanio. En siaj fruaj jaroj, la eldonejo publikigis la verkojn de Erich Kästner, Joachim Ringelnatz kaj Kurt Tucholsky. Jaron post la fondo de la firmao, Ernst Rowohlt ricevis permeson de la britaj okupaciaj fortoj por establi eldonejon en Hamburgo. En 1950, la redakcio fine translokiĝis tute de Stutgarto al Hamburgo.

 Eksteraj ligiloj 

  ()

Kategorio:Libroeldonejoj
Kategorio:Germanaj eldonejoj
Kategorio:Hamburgo